burgasdotpro/wikipedia huggingface dataset:
Večery

Večery () je román Gerarda Reveho z roku 1947.
Hlavný predstaviteľ, Frits van Egters je mladý muž z čerstvej povojnovej generácie, reprezentujúci mestskú omladinu vzdorujúcu rodičom no neschopnú sa odtrhnúť od ich permanentnej starostlivosti. Je neurotickým a egocentrickým mužom hľadajúcim seba samého, no neochotným si tento fakt priznať.
Kniha nerozpráva plynulý príbeh, nemá štandardný dej s určitým spádom. Čitateľ sa jej prostredníctvom dostáva do desiatich dní Fritsa van Egtersa, rozdelených do desiatich samostatných kapitol.
Sám Reve Večery označil za formu osobnej terapie z momentálnej depresie. Zrejme ani sám neočakával, že z jeho úniku z vlastnej hlavy sa stane renomované dielo a klasika modernej nizozemskej literatúry.
V roku 1989 bol podľa románu natočený film "De Avonden", ktorý režíroval holandský režisér Rudolf van den Berg.
Peter Adamov

Peter Adamov (* 15. október 1974, Žilina) je slovenský spevák, hudobník, skladateľ, textár.
Osobný život.
Vyrastal so svojimi rodičmi a troma súrodencami v Dolnom Hričove, kde žil bežný život vtedajšieho dieťaťa. Jeho matka, učiteľka v materskej škole, rada hrávala na klavír a vtedy ešte netušila ako sa tieto melódie do jej syna vpíšu. Ostala prekvapená, keď jedného dňa prišla domov z práce a počula znieť v dome Beethovenovu Sonátu mesačného svitu. Vošla do izby a videla malého Petra ako hrá bez nôt jej obľúbenú skladbu. Ďalším stretnutím s hudbou, bola možnosť spievať v Žilinskom miešanom zbore, kde spievali aj jeho rodičia a brat.
Peter cítil už ako chlapec, že sa chce venovať hudbe naplno a napriek svojmu nevídanému talentu sa stretol skôr s nepochopením ako s podporou okolia. Takže namiesto vysnívaného konzervatória, šiel študovať na gymnázium. Nenechal sa však odradiť, počúval hlas svojho srdca a hudbe venoval všetok čas, ktorý si popri povinnostiach našiel. Zakladal viaceré kapely a spieval i hral piesne svojich idolov, ako Depeche Mode, Sting, či George Michael, no skladal i vlastné melódie a písal si vlastné texty.
Štúdium.
Po štúdiu gymnázia a za pomoci svojej matky, ktorá sa rozhodla ho v ceste za hudbou podporiť, začína štúdium koncertného a operného spevu na Konzervatóriu v Žiline a následne na VŠMU v Bratislave v triede Petra Mikuláša. Popri štúdiu si privyrába v Kammeroper vo Viedni, kde sa účastní viacerých projektov. Spolupracuje aj s talianskou speváčkou Stephaniou Donzelli, ktorá absolvuje turné s Andreom Boccellim, a tak sa mu naskytá príležitosť cestovať s týmto majstrom a zúčastniť sa jeho piatich orchestrálnych koncertov.
Prvé úspechy.
Absolventským stvárnením postavy grófa v Mozartovej Figarovej svadbe, odchádza na čas spievať Marca Antónia na pražský Broadway. Muzikálovú scénu však čoskoro opúšťa a krátky čas pôsobí v Puppet Theatre, odkiaľ sa presunie do Divadla Archa, kde účinkuje nasledujúce dva roky. Popritom sa stáva jediným slovenským členom českého zoskupenia Beatburgerband, s ktorým vystupuje na rôznych európskych festivaloch a na nemeckom Hiphopkempe sa stávajú majstrami sveta v skupinovom beatboxe.
V roku 2003 sa stáva víťazom slovenskej Coca-Cola PopStar a vydáva album „Keď“ v Sony Music, ktorý je distribuovaný v Česku i na Slovensku. Singel "Len tak", ktorý naspieval s Mishou, či "Nechci odo mňa ujsť" sa úspešne presadzovali v rádiách.
Hudobné smerovanie.
Keďže ostáva verný vlastnej filozofii a odmieta podľahnúť prostrediu populárnych celebrít, nezdrží sa na popovej scéne dlho a rozhodne sa sám pracovať na svojich zložitejších kompozíciách, pričom vystupuje v rôznych formáciách, hrávajúc široký záber repertoáru – klasiku, pop, jazz, bossanovu až po ľudovú hudbu. Pre neutíchajúcu potrebu zdokonaľovať svoj talent a objavovať hudbu zo všetkých kútov sveta, cestuje so svojou gitarou a píšťalkami do rôznych končín našej krásnej planéty. 
Ocenenia.
2003 Coca-Cola Popstar - víťaz autorskej a speváckej súťaže
Spinalonga

Spinalonga môže byť:
Nymfaion

Nymfaion môže byť:
Kazarma

Kazarma môže byť:
Branislav Šušolík

Branislav Šušolík (* 16. október 1998, Bytča) je slovenský futbalový obranca, ktorý pôsobí vo Fortuna ligovom klube MŠK Žilina.
Svoju premiéru za MŠK Žilina vo Fortuna lige 2015/2016 absolvoval 25.02.2016 v prvom kole jarnej časti proti MFK Skalica ako 17-ročný.
V sezóne 2016/17 v jarnej časti Fortuna ligy hral za FK Senica ako hostujúci hráč. Momentálne sa zotavuje zo zranenia kolena.
Borievka čínska

Borievka čínska ("Juniperus chinensis") je kríkovitá až stromovitá ihličnatá drevina z čeľade cyprusovitých.
Pôvod.
Borievka čínska pôvodné pochádza z juhovýchodnej Ázie, rastie v Číne, Mongolsku, Japonsku, Kórei a na juhovýchode Ruska.
Opis.
Borievka čínska je vždyzelená drevina, ker alebo malý strom, podľa podmienok býva 1 –  vysoká. Máva dva druhy ihličia. Juvenilné ihličie je ihlicovité, spojené v trojčetných praslenov 5 –  dlhé, a dospelé guľaté ihličie 1,5 –  dlhé. Aj dospelé dreviny mávajú juvenilné ihličie. Borievka čínska, je často dvojdomá rastlina, teda jedinec má kvety buď samčie a samičie, ale niektoré rastliny môžu tvoriť kvety oboch pohlaví. Rastliny sú opeľovanie vetrom. Samčie kvetenstvo je žlté, zatiaľ čo samičie zelenofialové. Plodom je modrá okrúhla, čučoriedke podobná suchá, čierno-modrá bobulovitá šiška (semeno v dužinatom obale), zrejúce 18 mesiacov. Má priemer 2 – . Kvitne v apríli až máji.
Pestovanie.
Borievka čínska vyžaduje slnečné alebo svetlé stanovište, zatienené časti dreviny hynú. Pomerne dobre znáša sucho a chudobnú pôdu, ale preferuje vlhké priepustné, mierne kyslé živné pôdy. Množenie je možné semenami, ale používané je aj pomocou odrezkov. Stĺpovité kultivary je vhodné na zimu zväzovať, kvôli snehu, alebo sneh striasať. Borievky sa často pod váhou námrazy alebo pokrývky snehu lámu alebo rozklesávaju.
Je pestované mnoho kultivarov a krížencov, borievky čínskej.
Choroby a škodcovia.
Borievka čínska býva často napádaná hrdzou hruškovou.
MBK Lučenec

MBK Lučenec bol mužský slovenský basketbalový klub sídliaci v Lučenci. Basketbal v Lučenci má bohatú históriu. Najúspešnejším obdobie bolo (20002007) pod značkou BK E.S.O. Lučenec, kedy klub získal 2 majstrovské tituly, dve víťazstvá v slovenskom pohári a niekoľko ďalších medailí z najvyššej súťaže. Novovytvorený klub BKM Lučenec nie je nasledovateľom MBK.
Skarnsundbrua

Skarnsundbrua je zavesený cestný most premosťujúci úžinu Skarnsundet medzi dedinami Kjerringvik a Vangshylla v nórskom kraji Nord-Trøndelag neďaleko mesta Steinkjer. Je súčasťou cesty "Fylkesvei 755" a je jediným premostením fjordu Trondheimsfjord.
História a parametre.
Prvé dopravné spojenie Kjerringviku a Vangshylly bolo zabezpečené trajektom, ktorý existoval na mieste dnešného mosta od roku 1958. Počiatkom 70. rokov bol trajekt nevyhovujúci a preto bolo v roku 1972 navrhnutá výstavba nového mosta. V roku 1983 bola založená spoločnosť "AS Skarnsundbrua" slúžiaca na financovanie výstavby. Nórska vláda pristúpila k výstavbe mosta v roku 1986 a o dva roky neskôr sa začala jeho výstavba. Ukončená bola v roku 1991 a celkovo stála 200 mil. NOK. 19. decembra 1991 preplával úžinou posledný trajekt s nórskym kráľom Haraldom V. na palube, ktorý v ten deň otvoril aj nový most.
Hlavné pole s dĺžkou rozpätia sa po dokončení stalo najdlhším svojho druhu na svete, čím o prekonalo hlavné rozpätie japonského mosta Ikučibaši. Celková dĺžka zaveseného mosta je , šírka mostovky je . Pylóny boli po dokončení s výškou najvyššími v krajine (v súčasnosti tretie – po mostoch Hardangerbrua a Grenlandsbrua). Výškový rozdiel medzi hladinou úžiny a mostovkou je . 
V roku 1992 získal most ocenenie "Betongtavlen". 17. apríla 2008 bol most vyhlásený za nórske kultúrne dedičstvo.
Do 24. mája 2007 bolo na moste vyberané mýto.
Kallippos z Atén

Kallippos ("Kallippos") bol olympijský víťaz v päťboji v roku 332 pred Kr.
Kallippos z Atén si na 112. olympijských hrách v roku 332 pred Kr. "„vybojoval“" víťazstvo v päťboji. Hellanodikovia ale po súťaži zistili, že páťbojár Kallippos podplatil zápasníkov, proti ktorým mal nastúpiť. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku.
Na starovekých olympijských hrách sa olympijská prísaha pretekárov konala po obetovaní Diovi, a to pred sochou "Dia Horkia", "„Pomstiteľa porušených prísah“". V tejto prísahe sa pretekári zaviazali, že budú súťažiť čestne a rešpektovať všetky nariadené pravidlá. Porušenie prísahy trestalo pretekára vysokou pokutou, ktorú v prípade nedobytnosti muselo zaplatiť domovské mesto. Previnilci okrem peňažnej pokuty museli v olympijskej Altide postaviť tzv. "pokutové sochy", ktoré sa mali stať "„večným svedectvom hanby.“" Takýto trest uložili organizátori hier aj Kallippovi, ktorý ich mal za uzmiernenie boha Dia postaviť šesť.
Tieto pokutové sochy si v druhom storočí prezrel cestovateľ a spisovateľ Pausanias, ktorý zaznamenal: "„Hovoria, že po Eupólovi získal peniazmi Aténčan Kallippos, účastníkov päťboja, svojich súperov v zápase, a že to bola sto dvanásta olympiáda. Keď bola potom na Kallippa a jeho súperov Éliďanmi uvalená pokuta, vyslali Aténčania Hypereida, aby ich poprosil zrušiť pokutu. Keď potom Éliďania tejto prosbe nevyhoveli, išli Aténčania vo svojej spupnosti voči nim tak ďaleko, že im nedajú peniaze, hoci im bol aj zakázaný pristup na olympijské hry, kým ich boh v Delfách varoval, že im v žiadnej záležitosti nevydá veštbu dovtedy, kým Éliďanom nezaplatia pokutu. Zaplatili teda a zhotovili Diovi sochy, a to takisto šesť (ako Eupólovi), aj na nich sú nápisy rovnako jednoduché, pokiaľ ide o poéziu, ako na tých, ktoré sa týkajú trestu Eupóla. Obsah nápisov na sochách je taký, že sem boli venované na príkaz veštby boha, ktorý schválil rozhodnutie Éliďanov o účastníkoch päťboja. Nápis na druhej soche rovnako na tretej chváli Éliďanov udeľovať pokuty (oprávnené) pri päťbojoch. Štvrtý napis hlása, že sa preteky v Olympii dajú vybojovať len telesnou zdatnosťou a nie peniazmi. Ak ide o nápisy na piatej a šiestej soche, jeden z nich objasňuje, prečo sem boli sochy venované, šiesty pripomína veštbu, ktorá prišla Aténčanom z Delf. “"
A Girl Like You

„A Girl Like You“ je skladba škótskeho speváka-skladateľa Edwyna Collinsa, z jeho tretieho štúdiového albumu "Gorgeous George" (1994). Skladba obsahuje bubenícku vzorku zo skladby „1-2-3“ od Lena Barryho z roku 1965.
V skladbe zahral bubeník Paul Cook zo skupiny Sex Pistols na vibrafóne.
Lokalita břízy ojcovské u Volyně

Lokalita břízy ojcovské u Volyně je prírodná pamiatka ev. č. 1003 neďaleko mesta Výsluní v okrese Chomutov. Chránené územie sa rozkladá približne 3 km juhozápadne od Výsluní a 1¼ km juhovýchodne od dediny Volyně. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je jedinečná lokalita zriedkavej brezy ojcovskej ("Betula oycoviensis").
Wikimedia Slovensko

Wikimedia Slovensko (skrátene Wikimedia SK, WMSK) je slovenské občianske združenie, založené v roku 2011, zamerané na podporu slobodného obsahu, vzdelávania a kultúry.
Zameriava sa na podporu tvorby a distribúcie obsahu Wikipédie a ďalších projektov Wikimedia Foundation, Inc. (Wikislovník, Wikicitáty, Wikiknihy, Wikizdroje). Zdieľa ciele Wikimedia Foundation (verejnoprospešnej nadácie, založenej podľa predpisov amerického federálneho štátu Florida, prevádzkujúcej Wikipédiu a ďalšie sesterské projekty), je však od nej právne nezávislá.
Wikimedia Slovensko neprevádzkuje a nezodpovedá za Wikipédiu a jej sesterské projekty, ale zastrešuje pre ne informačnú a propagačnú činnosť na Slovensku.
Stanislav Chmelík

Stanislav Chmelík (* 25. október 1941† 13. február 2016) bol český saxofonista, klarinetista, gitarista, textár a hudobný skladateľ, hudobný redaktor, dlhoročný blízky spolupracovník speváka Karla Zicha (manažér a producent), priateľ a spolupracovník speváčky Jitky Vrbovej, s ktorou pravidelne vystupoval.
Ako externý hudobný redaktor pôsobil v česko-slovenskej rozhlasovej stanici Hviezda (dnes Český rozhlas 1 Radiožurnál). Bol tiež členom predstavenstva vydavateľskej firmy Multisonic a.s.
V marci 1993 sa podrobil úspešnej transplantácii srdca.
Gjemnessundbrua

Gjemnessundbrua je visutý cestný most premosťujúci úžinu Gjemnessundet pri dedine Gjemnes v nórskom kraji Møre og Romsdal. Je jedným z dvoch mostov, ktoré spájajú ostrov Bergsøya s pevninou (druhým je pontónový Bergsøysundbrua).
Gjemnessundbrua bol postavený ako súčasť dopravného projektu "Krifast" spájajúceho mesto Kristiansund s nórskou pevninou a dokončený bol v roku 1992. S celkovou dĺžkou sa po dokončení stal najdlhším visutým mostom v krajine a bol ním do roku 2013, kedy bol dokončený most Hardangerbrua. Celkovo má most 21 rozpätí, hlavné má dĺžku . Mostovka sa v najvyššom bode nachádza nad hladinou úžiny. Výška pylónov je . 
Most je často opravovaný kvôli poškodeniam železobetónu morskou vodou. Je taktiež častým útočiskom morských vtákov, ktorých hnoj obsahuje amoniak a soli poškodzujúce betónovú konštrukciu mosta. Aby bolo zabránené poškodzovaniu mostnej konštrukcie, niektoré časti sú pokryté elastickou membránou, ktorá chráni betón pred hnojom.
Zoznam rektorov Masarykovej univerzity

Toto je zoznam rektorov Masarykovej univerzity a obdobie ich pôsobenia.
LG G5

LG G5 je androidový smartfón, ktorý vyrába kórejská spoločnosť LG Electronics. Predstavený bol 21. februára 2016 počas Mobile World Congress a je to nasledovník modelu LG G4 z roku 2015. Od svojich predchodcov sa líši hliníkovým telom a dôrazom na modularitu. Spodná časť obsahujúca batériu sa dá odstrániť a nahradiť alternatívnymi modulmi, ktoré poskytujú ďalšie funkcie, ako napríklad rukoväť kamery alebo hudobný modul.
Je dostupný v striebornej, zlatej, grafitovej a ružovej farbe. Na spodnej strane sa nachádza konektor USB-C.
Obsahuje systém na čipe Qualcomm Snapdragon 820 doplnený 4 GB RAM a 32 GB vnútorného úložiska rozšíriteľného micro SD kartou. Displej má uhlopriečku 5,3 palca s rozlíšením 1440p typu IPS, ktorý disponuje funkciou always-on, ktorá permanentne zobrazuje čas a upozornenia aplikácií počas pohotovostného režimu. Má 2 zadné kamery, 16-megapixelovú primárnu a tiež 8-megapixelovú 135-stupňovú širokouhlú.
Je vybavený operačným systémom Android 6.0 "Marshmallow" a kapacita batérie je 2800 mAh.
LG K8

LG K8 je androidový smartfón, ktorý vyrába spoločnosť LG Electronics. Predstavený bol vo februári 2016. 
Obsahuje IPS kapacitný LCD displej s uhlopriečkou 5,0 palcov s rozlíšením 1280x720 s bodovou hustotou 294 ppi. 
Používa systém na čipe Mediatek MT6735 s procesorom Quad-core 1.3 GHz Cortex-A53 a GPU Mali-T720. Kapacita pamäte je 1,5 GB a veľkosť vnútorného úložiska 8 GB, pričom je rozšíriteľné microSD kartou. Primárna kamera má rozlíšenie 8 MP s LED bleskom, sekundárna má rozlíšenie 5 MP. 
Používa operačný systém Android 6.0 Marshmallow a kapacita batérie je 2125 mAh.
Podmilesy (prírodná pamiatka)

Podmilesy sú prírodná pamiatka evidenčné číslo 5896 v údolí Podmileského potoka asi jeden kilometer východne od Domašína v okrese Chomutov. Chránené územie s rozlohou 51,66 ha bolo vyhlásené 1.novembra 2013. Dôvodom jeho zriadenia je ochrana vlhkomilných vysokobylinných lemových spoločenstiev a zmiešaných jaseňovo-jelšových lužných lesov s populáciami vstavačovca bazového a ponikleca lúčneho českého.
Lekárska fakulta Masarykovej univerzity

Lekárska fakulta Masarykovej univerzity je jednou z deviatich fakúlt Masarykovej univerzity, ktorá sa špecializuje na výučbu lekárov, dentistov, zdravotníckych špecializácií a vedecko-výskumnú prácu. Vznikla v roku 1919 a patrí medzi štyri najstaršie fakulty univerzity.
Od svojho založenia sídlila na Komenského námestí v centre Brna. Od septembra 2010 sídli v Univerzitnom kampuse v Brne-Bohuniciach spolu s prírodovedeckou fakultou, fakultou športových štúdií a početnými vedeckými inštitúciami v rámci centra vedeckej excelentnosti CEITEC. Lekárska fakulta využíva tiež priestory Fakultnej nemocnice Brno v kampuse, Fakultnej nemocnice u sv. Anny v Brne v centre mesta a Masarykovho onkologického ústavu na Žlutém kopci. 
Štúdium.
Lekárska fakulta ponúka dva magisterské študijné programy lekárstvo a stomatológiu. Od roku 2005 sú ponúkané aj bakalárske študijné programy.
V špecializáciách je možné pokračovať v nadväzujúcom magisterskom štúdiu a doktorskom štúdiu obecne. 
Štatistiky.
V súčasnosti je jednou z desiatich lekárskych fakúlt na území Česka. V roku 2015 bolo na magisterské študijné programy prijatých 743 z 4 627 uchádzačov. 
Na bakalárske študijné programy bolo ten istý rok prijatých 582 z 3 050 uchádzačov.
Podmileský potok

Podmileský potok je potok v okrese Chomutov v Úsťanskom kraji v Česku. Je dlhý 8,85 km.
Poloha.
Pramení v Krušných horách v katastrálnom území Podmilesy, ktoré spadá pod obec Domašín. Prameň sa nachádza vo výške Asi jeden kilometer juhozápadne od vlakovej zastávky Rusová a asi 600 m juhovýchodne od bezmennej kóty s nadmorskou výškou .
Steká po úbočí Krušných hôr krajinou, v ktorej sa striedajú pastviny a lesy a až v poslednej tretine dĺžky preteká Ciboušovom a Kláštercom nad Ohří, kde sa zľava vlieva do Ohře v nadmorskej výške pred železničným mostom trati Chomutov-Cheb. Najväčším prítokom Podmileského potoka je Hradišťský a Klášterecký potok. Na hornej časti toku stávala dedina Podmilesy, ktorá zanikla v roku 1967 vysídlením. V údolí potoka sa medzi Domašínom a Louchovom nachádza prírodná pamiatka Podmilesy.
Priemerný prietok Podmileského potoka pri ústi do Ohře je 0,15 m³/s. Plocha povodia meria 27,62 km² a nachádza sa v ňom 25 vodných plôch s celkovou rozlohou 2 ha. Hustota riečnej siete povodia je 1,23 km/km². Správcom toku je štátny podnik Povodí Ohře.
Stupne povodňovej aktivity na hlásnom profile v Klášterci nad Ohří na riečnom kilometri 0,77:
Eupólos z Tesálie

Eupólos ("Eupólos") bol olympijský víťaz v boxe v roku 388 pred Kr.
Eupólos z Tesálie si na 98. olympijských hrách v roku 388 pred Kr. "„vybojoval“" víťazstvo v boxe. Hellanodikovia ale po súťaži zistili, že Eupólos podplatil súperov, proti ktorým mal nastúpiť. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku.
Na starovekých olympijských hrách sa olympijská prísaha pretekárov konala po obetovaní Diovi, a to pred sochou "Dia Horkia", "„Pomstiteľa porušených prísah“". V tejto prísahe sa pretekári zaviazali, že budú súťažiť čestne a rešpektovať všetky nariadené pravidlá. Porušenie prísahy trestalo pretekára vysokou pokutou, ktorú v prípade nedobytnosti muselo zaplatiť domovské mesto. Previnilci okrem peňažnej pokuty museli v olympijskej Altide postaviť tzv. "pokutové sochy", ktoré sa mali stať "„večným svedectvom hanby.“" Takýto trest uložili organizátori hier aj Eupólovi, ktorý ich mal za uzmiernenie boha Dia postaviť šesť.
Tieto pokutové sochy si v druhom storočí prezrel cestovateľ a spisovateľ Pausanias, ktorý zaznamenal: "„Prvých šesť bolo vztýčených za deväťdesiatej ôsmej olympiády. Tesálčan Eupólos totiž podplatil (pästných) zápasníkov Arkáďana Agétora a kyzického Prytania, s nimi tiež i Formióna rodom z Halikarnasu, víťaza predchádzacúcich olympijských hier. To bol údajne prvý podvod pästných zápasníkov a prvý bol od Éliďanov pokutovaný peniazmi Eupólos a tí, ktorí prijali od Eupóla dary. Dve zo sôch sú dielom sikyónskeho Kleóna. Kto zhotovil tie ďalšie štyri, neviem. Na všetkých ostatných sú napísané verše s výnimkou tretej a štvrtej z nich. Prvý z veršov jasne hovorí, že olympijské víťazstvo sa dá dosiahnuť nie peniazmi, ale rýchlymi nohami a telesnou zdatnosťou. Nápis na druhej soche vyhlasuje, že táto socha stojí z úcty k bohu, pre zbožnosť Éliďanov a pre postrach nepoctivým pästným zápasníkom. Potom je tu piata a šiesta, na tej prvej je v obsahu vzdávaná chvála predovšetkým Éliďanom, obzvlášť preto, že stanovili pästným zápasníkom pokuty, a na zostávajúcej je napísané, že sochy sú tu pre poučenie všetkým Grékom, aby nikto nekupoval olympijské víťazstvo za peniaze.“"
Juhoslovanská ľudová armáda

Juhoslovanská ľudová armáda ( "Југословенска народна армија", "Jugoslavenska narodna armija", "Jugoslovanska ljudska armada", "Jугословенската народна армија") bola hlavnou ozbrojenou zložkou Federatívnej ľudovej republiky Juhoslávie v rokoch 1945 až 1963 a Socialistickej federatívnej republiky Juhoslávie v rokoch 1963 až 1992. Z 80% bola tvorená srbskými dôstojníkmi.
Vznik a vývoj.
V roku 1945 boli vtedajšie jednotky juhoslovanských partizánov, bojujúcich proti fašizmu boli premenované na juhoslovanskú armádu (srbochor. Jugoslovenska Armija), v roku 1951 potom bola pridaná aj časť názvu "ľudová". 
Za vlády prezidenta Josipa Broza Tita bolo v rámci politiky "bratstva a jednoty" v roku 1974 zakotvené v ústave rovnaké právo všetkých národov štátu pre vstup do armády. Pomer medzi ich príslušníkmi zodpovedal národnostnému rozloženiu v krajine. Do roku 1991 však už bola evidentne táto rovnosť porušená; najviac boli vo vrchnom velení zastúpení Srbi, na rozdiel od ostatných národov, ktorí zastávali väčšinou nižšie hodnosti. Vedenie armády podliehalo Predsedníctvu SFRJ, presnejšie predsedovi predsedníctva. Na prelome 80. a 90. rokov tak často dochádzalo k ostrým výmenám názorov. Napríklad Vojna v Slovinsku, ktorá trvala 10 dní a skončila medzinárodnou diplomatickou intervenciou sa odohrala plne v réžii vtedajšieho vedenia štátu bez ohľadu na srbské stanovisko, ktoré požadovalo mier a ktoré malo vo svojej dobe veľkú váhu. Naopak, v prípade konfliktu v Chorvátsku došlo k najkomplikovanejšie situácie; predsedu grémia Stjepan Mesić, ktorý bol zhodou okolností Chorvát, prestala armáda rešpektovať úplne a juhoslovanský štát tak prestal fungovať v aj tých najvyšších funkciách.
Počas rozpadu štátu v rokoch 1990 až 1992 sa JĽA zmobilizovala a pokúšala sa obhajovať ústavou zakotvenú celistvosť a jednotnosť krajiny. Ako sa ale oddeľovali jednotlivé republiky tak sa z nej stávala ale rýdzo srbská vojenská sila. Po roku 1992 sa ideály Juhoslávie rozplynuli a zvyšok armády ochudobnený o sily odtrhnutých republík a ťažko zničený vojnou sa stal obrannú silou iba pre Srbsko a Čiernu Horu a miesto problematiky spoločného štátu sa dostal do popredia spor o Kosovo. Počas vojny v Bosne a Hercegovine síce nezasiahla JNA priamo, ale Kvalitnávojenská technika však bola odovzdaná do vznikajúcej Armády Republiky srbskej, čo obrátilo pomer síl a zatlačilo Chorvátov a Moslimov v prvých fázach bojov do defenzívy.
Ciboušov

Ciboušov () je malá dedina, časť mesta Klášterec nad Ohří v okrese Chomutov. Nachádza sa asi 2,5 km na severovýchod od Klášterca nad Ohří. V roku 2009 tu bolo evidovaných 22 adries.
Ciboušov leží v katastrálnom území Miřetice u Klášterce nad Ohří o výmere 5,78 km2.
Názov.
Pôvodný názov dediny odvodený od osobného mena bol "Chcěbuz" vo význame Ch(o)cebudov dvor. Tvar Ciboušov je výsledkom zložitejšej jazykovej premeny cez nemčinu späť do češtiny. V historických listinách sa meno objavuje napríklad v tvaroch: Czibusz (1432), Czybussy (1441), Czibussow (1481), Czybusß (1542), Cuebesch (1557), Cziwisch (1566), Ziebisch (1644), Cztiewisß (1654), Zibisch (1787), Ziebisch a Tschiebisch (1846), Cibaušow (1848) a Ciboušov (1854).
História.
Prvá písomná zmienka o dedine pochádza z roku 1432.
Od polovice 18. storočia prichádzali do okolia talianski prospektori, ktorí tu vyhľadávali jaspisy a ametysty. Získané polodrahokamy posielali do Talianska, kde sa využívali na tvorbu mozaík.
Ólafur Arnalds

Ólafur Arnalds (* 3. november 1986, Mosfellsbær, Island) je multiinštrumentalista a producent pochádzajúci z mesta Mosfellsbær neďaleko Reykjavíku na Islande. Vo svojej hudbe spája sláčikové nástroje a klavír, spoločne s elektronickou a beatovou hudbou, z ktorých vytvára zmes ambientnej, elektronickej a popovej hudby. Pôvodne bol bubeník hardcorepunkových a metalových kapiel Fighting Shit a Celestine. Je držiteľom ceny BAFTA za hudbu k britskému televíznemu seriálu – Broadchurch.
V roku 2009 sformoval elektronický techno projekt "Kiasmos", spoločne s Janusom Rasmussenom z islandské skupiny Bloodgroup. Na jeseň roku 2014 im vyšiel rovnomenný debutový album.
Diskografia.
Štúdiové albumy:
EP:
Filmová hudba:
Nórske národné bandyhokejové družstvo žien

Nórske národné bandyhokejové družstvo žien je národné družstvo žien, ktoré reprezentuje Nórsko v medzinárodných bandyhokejových súťažiach a priateľských zápasoch. Funguje pod záštitou "Norges Bandyforbund". Prvý medzinárodný zápas absolvovalo v roku 1980, keď sa na štvorčlennom turnaji v halovom bandyhokeji stretlo so susedným Švédskom a prehralo . V ďalších dvoch zápasoch turnaja prehralo s a vyhralo nad Holandskom.
Družstvo sa zúčastnilo všetkých turnajov majstrovstiev sveta. Na štyroch z nich, v rokoch 2006, 2007, 2010 a 2016, získalo bronzové medaily. Jeho tradičným súperom v súbojoch o bronz je družstvo .
Dalsfjordbrua

Dalsfjordbrua je visutý cestný most premosťujúci fjord Dalsfjorden v blízkosti dediny Dale medzi obcami Askvoll a Fjaler v nórskom kraji Sogn og Fjordane.
Most bol postavený ako súčasť projektu "Dalsfjordsambandet", ktorý zabezpečil dopravné spojenie Askvollu a Fjaleru. Spojenie týchto dvoch obcí bolo pôvodne navrhnuté v 60. rokoch a jeho výstavba sa začala v roku 1975 pri prístave v Eikenes na severnej strane fjordu, ale po 4 rokoch stavby, kedy boli dokončené len štyri kilometre cesty a jeden z tunelov, boli práce zastavené a obnovené až v roku 2010.
Výstavba mosta bola začatá v septembri 2010 a otvorený bol 14. decembra 2013. Most vchádza z oboch strán do tunelov; na západnej strane vchádza do tunela Ottersteintunnelen a na východnej do tunela Nishammartunnelen. Celková dĺžka mosta je , dĺžka hlavného rozpätia je a šírka mosta je . Výška pylónov je . 
Finančné náklady na celý projekt činili 1,1 mld. NOK.
Hexán

Hexán je uhľovodík s chemickým vzorcom C6H14. Predpona "hex" odkazuje na šesť uhlíkov, zatiaľ čo "án" naznačuje, že uhlíky sú spojené jednoduchými väzbami (t. j. Hexán patrí medzi alkány). Izoméry hexánu sú prevažne nereaktívne, a sú často používané ako inertné rozpúšťadlo v organických reakciách, pretože sú veľmi nepolárne. Sú tiež súčasťou benzínu a lepidiel používané pre obuv, kožené výrobky a na strešné krytiny. V laboratóriách sa hexán používa na extrakciu oleja a mazív z vody a pôdy pred stanovením gravimetrickej analýzy alebo plynovej chromatografii.
Izoméry.
Hexán má päť izomérov:
Výroba.
Hexán sa vyrába rafináciou ropy. Presné zloženie frakcie závisí predovšetkým na zdroji ropy (surová alebo reformovaná) a obmedzenia na rafináciu.
Toxicita.
Toxicita hexánu je relatívne nízka, aj keď ide o mierne anestetikum. Vdychovanie vysokých koncentrácií spôsobuje najprv miernu eufóriu, následne ospalosť s bolesťou hlavy a nevoľnosť.
Na jar 2010 bolo v čínskej továrni, kde sa vyrábajú prístroje Apple iPhone, postihnutých mnoho pracovníkov chronickou otravou "N"-hexánom. Prejavovala sa u nich únava, slabosť, závraty a bolesti hlavy a končatín. Najmenej 62 z nich muselo vyhľadať lekársku starostlivosť, niektorí boli dlhšiu dobu hospitalizovaní.
Neolaidas z Fenea

Neolaidas ("Neolaidas") bol olympijský víťaz v boxe dorastencov v roku 392 pred Kr.
Neolaidas, syn Proxena z arkádskeho Fenea, zvíťazil na 97. olympijských hrách v boxe dorastencov. Box dorastencov (pygmé) zaradili do olympijského programu na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Socha olympijského víťaza Neolaida stála kedysi v olympijskej Altide. Ešte v druhom storočí ju videl cestovateľ Pausanias, ktorý uvádza, že bola umiestnená pri chráme bohyne Héry. Jej autorom bol sochársky majster Alypos zo Sikyónu.
Rašovické skály

Rašovické skály sú prírodná pamiatka ev. č. 1541 juhovýchodne od mesta Klášterec nad Ohří v okrese Chomutov.
Rašovické skály sú súčasťou rozsiahleho čadičového hrebeňa Nedíl (). Svahy a trávnaté plochy sú porastené teplomilnou vegetáciou, nachádza sa tu rad chránených druhov rastlín. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je zachovanie teplomilných spoločenstiev na čadičovom podklade.
Zoznam vysokých škôl v Česku

Toto je zoznam vysokých škôl v Česku podľa príloh zákona o vysokých školách.
Formión z Halikarnasu

Formión ("Formión") bol olympijský víťaz v boxe v roku 392 pred Kr.
Formión z Halikarnasu bol na 97. olympijských hrách korunovaný olivovým vencom za víťazstvo v boxe. Box pygmé) zaradili do olympijského programu na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.
Na nasledujúcich olympijských hrách v roku 388 pred Kr. hellanodikovia Formióna spolu s ďalšími dvoma boxermi usvedčeli z prijatia úplatku od súčasného olympijského víťaza Eupóla, aby zápas vzdali. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku.
Heptán

Heptán (C7H16, presnejšie n-heptán) je za bežných podmienok kvapalným uhľovodíkom zo skupiny alkánov. S jeho pomocou je definovaná stupnica ktorá určuje oktánové číslo paliva do spaľovacích motorov.
Izoméry a enantioméry.
Existuje deväť izomérov heptánu, prípadne jedenásť počítajúc v to aj enantioméry chirálnych zlúčenín:
Výskyt v prírode.
Heptán sa prirodzene vyskytuje v živici stromov ako jedno z rozpúšťadiel. Veľmi vysoký obsah heptánu v živici má napr. borovica Jeffreyova z ktorej bol v minulosti izolovaný pre stanovovanie oktánového čísla. Malé množstvo heptánu sa vyskytuje napr. v silici lipy malolistej.
Univerzita Jana Evangelisty Purkyně

Univerzita Jana Evangelisty Purkyně môže byť:
Windows XP Tablet PC Edition

Windows XP Tablet PC Edition je operačný systém určený pre špeciálne navrhnuté notebooky/prenosné počítače. Windows XP Tablet PC Edition je kompatibilná s perom, podporujúca ručne písané poznámky a portrétne orientované obrazovky. S výnimkou MSDN a multilicenčných predplatiteľov, Windows XP Tablet Edition sa nedá zakúpiť samostatne.
Tablet PC Edition je podmnožinou Windows XP Professional, funkčnosť tabletu na rozdiel od počítača spočíva v tom, že je určený na prenosné používanie, obsahuje alternatívne zadávanie textu (Tablet PC Vstupný panel) a základnú podporu ovládačov pre tablet PC. Požiadavky na inštaláciu Tablet PC Edition sú: digitizér tabletu alebo dotykový prístroj a ovládacie hardware tlačidlá vrátane tlačidlových Ctrl-Alt-Delete skratiek, rolovacie tlačidlá a aspoň jedno tlačidlo ktoré je užívateľsky konfigurovateľné.
Patria sem aj tieto verzie:
Dodávaný softvér.
Windows XP Tablet PC Edition je založený na Windows XP Professional a zahŕňa všetky funkcie softvéru dodávaného v ňom. Okrem toho obsahuje niektoré z nasledujúcich komponentov:
Nasledujúce stiahnuteľné balíčky vydané spoločnosťou Microsoft pridajú ďalšie funkcie:
Kúsok zo mňa

Kúsok zo mňa ("Kaderimin Yazıldığı Gün") je romantický turecký seriál z rokov 20142015, ktorý vyrobila spoločnosť O3 Turkey Medya a vysielala Star TV. Hlavné postavy stvárnili herci Hatice Şendil a Özcan Deniz. Na Slovensku ho vysielala TV Doma od 22. februára 2016 do 29. júna 2016 a v repríze od 10. februára 2020 do 18. júna 2020.
Koaličná dočasná vláda

Koaličná dočasná vláda (, , skr. CPA) bola založená ako prechodná vláda Iraku po invázii do krajiny 20. marca 2003 zo strany Spojených štátov, Spojeného kráľovstva, Austrálie a Poľska ktoré tvorili mnohonárodné (koaličné) sily s cieľom vyhnať Saddáma Husajna.
Citovaním rezolúcie Bezpečnostnej rady Organizácie spojených národov 1483 a zákonov vojny, CPA zverila sama seba ako výkonný, legislatívny a súdny orgán nad irackou vládou od 21. apríla 2003 do jej rozpustenia dňa 28. júna 2004.
Toulouse School of Economics

Toulouse School of Economics (TSE) je európska biznis škola nachádzajúca sa v Toulouse. Bola založená v roku 2006 a je jednou z najznámejších ekonomických škôl na svete.
Jej riaditeľ Jean Tirole, je nositeľom Nobelovej ceny z roku 2014.
Po úspešnom štúdiu tu možno získať tituly Bachelor of Science, Master alebo Ph.D..
Ducati

Ducati je talianska firma zaoberajúca sa výrobou motocyklov. Založili ju v roku 1926 traja bratia Adriano, Marcello a Bruno Ducati, pričom pôvodne vyrábali elektrónky, kondenzátory a rôzne súčiastky pre rádioprijímače. Motocykle sa tu začali vyrábať až po druhej svetovej vojne.
Motocykle Ducati sú známe predovšetkým desmodromickým rozvodom a svojimi úspechmi na Superbike World Championship (WSBK). V súčasnej dobe firmu vlastní spoločnosť Volkswagen.
Oktán

Oktán (C8H18, presnejšie n-oktán) je za bežných podmienok kvapalným uhľovodíkom zo skupiny alkánov. Predpona „okta“ odkazuje na osem uhlíkov, zatiaľ čo prípona „án“ naznačuje, že uhlíky sú spojené jednoduchými väzbami.
Použitie.
Oktán sa stal približne v 60. rokoch vzorovým uhľovodíkom, ktorým sa posudzovala kvalita benzínu, pretože má také vlastnosti, že sa pri štandardne potrebnej kompresii v motore na benzín ešte predčasne nevznieti, "počká" na zapálenie iskrou a nevyvolá "klepanie", mechanické namáhanie spojené so zníženou účinnosťou. Ľahšie uhľovodíky sú schopné sa zapáliť už počas kompresie, čo je v podstate snaha o spätný chod. Preto bol záujem jeho podiel v benzíne zvýšiť, aj za cenu zvýšených nákladov. Toto vyvolalo hon na rôzne náhrady (hlavne v 80.rokoch pri ropnej kríze), ktoré sú lacnejšie a majú po zmiešaní s málooktánovým benzínom podobný účinok, napríklad tetrametylolovo, tetraetylolovo. Verejnosti však seriózne nevysvetlili, čo v skutočnosti robia. EU, USA, Čína, India prestali používať olovnaté zlúčeniny v benzíne okolo roku 2000. Olovo po spálení zlúčeniny obvykle končilo ako oxid olovnatý, ktorý mohol zanechávať po reakcii s niektorými organickymi kyselinami rastlín jedovaté rozpustné soli. Kyslé dažde mohli prispieť k tomu, že sa časť olova viazala aj ako relatívne stabilný a nerozpustný síran olovnatý.
Izoméry.
Oktán má 18 štrukturálnych izomérov (25 vrátane stereoizomérov):
Vajce

Vajce (mimo biológie aj: vajíčko) je vajcová bunka vtákov alebo vajcorodých stavovcov (napr. plazov či vajcorodých cicavcov) spolu s jej ochrannými obalmi. 
Na obrázku vpravo je 8. – 11. vajcová bunka (t. j. vajíčko v zoologickom zmysle), 7. je primárny obal, ostatné čísla (okrem 14. a prípadne okrem 4. a 13.) sú terciárny obal (terciárny obal zahŕňa aj bielko). 
Vajce vzniká v tele samice z oplodneného vajíčka a obsahuje všetko podstatné na narodenie a ďalší vývoj jedinca. Matka kladie jedno alebo viac vajec do vhodného prostredia, kde sa nejaký čas vyvíja samostatne až do vyliahnutia. U vajcorodých sa vajce vyvíja v tele matky a mláďatá sa liahnu tesne pred znesením (pôrodom), v jeho priebehu alebo hneď potom. Vzhľad vajec sa líši podľa živočíšneho druhu, ale ich obsah je vždy chránený pevnejším povrchom. Tvrdému a pórovitému povrchu vajca sa hovorí škrupina. Zo zárodočného terčíku sa môže vyvinúť mláďa, ale nemusí, ak je vajce neoplodnené. Zárodočnému terčíku sa hovorí očko alebo zárodok.
Fakulta sociálnych štúdií Masarykovej univerzity

Fakulta sociálnych štúdií Masarykovej univerzity je druhou najmladšou fakultou Masarykovej univerzity. Vznikla v roku 1998 osamostatnením niekoľkých odborov z filozofickej fakulty. V júli 2005 sa fakulta presťahovala do kompletne rekonštruovanej budovy na Joštovej triede. Budova bola postavená v roku 1910 pre Nemeckú vysokú školu technickú v Brne a predtým slúžila lekárskej fakulte. 
V porovnaní možností štúdia politológie, psychológie alebo sociológie, ktoré v rokoch 2011 a 2012 uskutočnili české Hospodářské noviny, vyšla fakulta sociálnych štúdii vo všetkých prípadoch ako dlhodobo najlepšia česká fakulta v tejto oblasti.
Súčasťou fakulty sú aj špecializované výskumné pracoviská Medzinárodný politologický ústav a Inštitút pre výskum detí, mládeže a rodiny.
Štúdium.
Štúdium na fakulte je dôsledne členené na bakalársky, nadväzujúci magisterský a doktorský stupeň. Väčšina študijných oborov je určená k dvojoborovému štúdiu v rôznych kombináciách, podľa preferencií uchádzača. Vo februári 2012 tu študovalo celkovo 4 113 študentov.
Fakulta sociálnych štúdii ponúka tieto bakalárske študijné programy (stav k 2016):
Všetky študijné programy sa delia na nespočetne študijných oborov.
Fakulta sa dlhodobo profiluje ponukou štúdia oboru "žurnalistiky", "bezpečnostných a strategických", či "európskych štúdii". Od svojho vzniku rozvíja obor v angl. "gender studies", ktorý v sebe zahŕňa spoločensky podmiené kultúrne rozdiely a očakávania, predsudky v postavení mužov a žien
a ďalšie zamerania štúdia. Mnoho oborov je kombinovaných s obormi filozofickej fakulty.
Po absolvovaní bakalárskeho stupňa štúdium pokračuje v obdobných nadväzujúcich magisterských programoch.
Na fakulte je možné získať doktorský stupeň vzdelania a vykonať habilitačné alebo inaguračné konanie.
Hus krátkozobá

Hus krátkozobá ("Anser brachyrhynchus") je zúbkozobec z čeľade kačicovitých. Hniezdi v Grónsku, na Islande, na Špicbergoch a na Novej Zemi . Tie čo hniezdia v Grónsku a na Islande zimujú vo Veľkej Británii a v Írsku a tie čo hniezdia na Špicbergoch zimujú v Dánsku, Belgicku a Holandsku. Na Slovensko zaletí len vzácne, do konca roku 1999 to bolo len 4-krát. Objavuje sa najmä na západnom Slovensku počas jarnej migrácii, posledné pozorovania pochádzajú z 2.4.9.4.2017 z lokality Jakubovské rybníky. Podľa Medzinárodnej únie na ochranu prírody a prírodných zdrojov hus krátkozobá patrí medzi najmenej ohrozené druhy trend celkovej populácie je stúpajúci.
Opis.
Hus krátkozobá meria 60 – , rozpätie krídel má 135 –  a váži 2,5 – . Podobá sa na hus siatinnú, je však menšia, má kratší krk i nohy, ktoré sú ružové. Profil hlavy je guľatejší, čierny zobák je kratší a je na ňom ružový prúžok. Celkovo pôsobí svetlejšie, skôr do siva a ružovo-béžovo. Vrchná strana krídel i chvosta má viac svetlých farieb než je to u husi siatinnej.
Hlas.
Ozýva sa často. Spevavé "ang-ang" je vyššie ako u husi siatinnej.
Hniezdenie.
Uprostred mája sa vrátia na hniezdiská. Vytvárajú voľné kolónie. Hniezdiť začnú začiatkom júna. Hniezdo umiestňujú na okraje skalných zrázov a na ostrovoch vodných tokov. Len zriedka hniezdia v otvorenej tundre. Svojim hniezdiskám sú verné a opakovane sa na ne vracajú. Hniezdo je vyvýšené a vystlané jemným páperím. Samička znesie 3 – 7 vajec. Znáša každých 24 h. Sedí približne 25 dní. Samček sa nezúčastňuje na inkubácii. Stráži hniezdo. Mláďatá vedia lietať 2 mesiace po vyliahnutí a hniezdiť začnú tretím rokom žívota. V júli majú dospelé obdobie pŕchnutia a nie sú letuschopné. V auguste potom spoločne opustia hniezdiská a premiestnia sa na zimoviská.
Potrava.
V lete sa živia arktickými rastlinami, ich listami a púčikmi, ako sú "Persicaria", "Cardamine pratensis", púpava
alebo "Geranium". V zime vyhľadávajú aj produkty moderného poľnohospodárstva, okrem iného aj zemiaky. Stalo sa to v 19. storočí, keď bolo zaužívané sadenie pšenice po zbere zemiakov na to isté pole. Pšenica patrí medzi tradičnú zimnú stravu husí krátkozobých. Na poliach ostali zemiaky, ktoré zmrzli a zmäkli. Husi krátkozobé sa ich naučili konzumovať a dnes sú zemiaky najvýznamnejšou potravou zimujúcich kŕdľov v Anglicku.
Ochrana.
Je zákonom chránená, spoločenská hodnota je 2000 € (Vyhláška MŽP č. 170/2021).
Stegastein

Stegastein je vyhliadková plošina nad obcou Aurland v nórskom kraji Sogn og Fjordane s výhľadom na fjord Aurlandsfjorden. Nachádza sa pri ceste "Fylkesvei 243", ktorá do dokončenia Lærdalského tunela slúžila ako hlavná dopravná spojnica obcí Aurland a Lærdal. 
Architektmi vyhliadkovej plošiny boli nórski architekti Todd Saunders a Tommie Wilhelmsen, stavba bola dokončená na jeseň 2005 a otvorená v júni 2006. Celková dĺžka plošiny je , šírka a maximálna výška nad úbočím je . Materiálom použitým pri výstavbe bolo borovicové drevo.
Cesta "Fylkesvei 243" je spolu so Stegasteinom zapísaná ako "Aurlandsfjellet" v zozname Národných turistických trás ("Nasjonale turistveger") spravovaných Nórskou štátnou správou ciest ("Statens vegvesen").
HF

HF môže byť:
Mikroregión Šaštínsko

Mikroregión Šaštínsko je združenie obcí, vytvorené na Záhorí okolo mesta Šaštín-Stráže. Jeho pôvodnými členmi sú mesto Šaštín-Stráže a obce Čáry, Smolinské, Kuklov, Borský Mikuláš a Lakšárska Nová Ves. Neskôr sa členmi stali aj obce Sekule, Moravský Svätý Ján, Kúty, Borský Svätý Jur a pozorovateľom sa stala obec Bílkove Humence. Združenie vzniklo dňa 17. júla 2007.
Strela

Strela môže byť:
Sídlisko SNP

Sídlisko SNP môže byť názov:
Hatice Şendilová

Hatice Şendilová (* 2. august 1983, Istanbul, Turecko) je turecká herečka.
Životopis.
V roku 2001 vyhrala Miss Turecka. Na Slovensku je známa vďaka seriálom Dila a Kúsok zo mňa.
Dolina Czarnego Dunajca

Dolina Czarnego Dunajca () je široká a dlhá dolina v Spišsko – gubalowskom podhorí a v Tatrách. Orograficky je pravým oddelením Doliny Dunajca.
Poloha.
Väčšina doliny sa nachádza v západnej časti Spišsko – gubalowského podhoria. Na západe ju uzatvára hlavný hrebeň Oravicko - vitovských vrchov, od východu hlavný hrebeň Spišsko – gubalowského podhoria a Nędzowski Dział. Na juhu, cez dve dlhé odnože, sa ťahá pod Hlavný hrebeň Západných Tatier na úseku od Volovca () po Malolučniak ().
Dolina má viacero oddelení. V dolnej časti sa z nej odpája Dolina Lepietnicy, Dolina Rogoźnika. Dolina Czarnego Potoku a Dolina Magurska sú menšie dolinky, ktoré vytvorili potoky. Za Bramou Witowskou sa Dolina Czarnego Dunajca rozvetvuje na: Dolinu Chochołowsku, Dolinu Lejowu, Dolinu Kościelisku a Staników Żleb. Dolinou preteká Čierny Dunajec.
Najvyšším bodom pravej časti doliny je Palenica Kościeliska () a v jej tatranských oddeleniach Klin vypínajúci sa nad Dolinou Starorobociańskou.
Dolina Bystrej

Dolina Bystrej je horská dolina v poľských Západných Tatrách, v jej ústí ohraničená svahmi Nosala a Krokwi.
Poloha.
V hornej časti sa začína na Hlavnom hrebeni Západných Tatier na úseku od Kondratovej kopy () () po Kasprov vrch. Koniec doliny sa nachádza v Kuźnicach vo výške . Má niekoľko odvetví:
Opis doliny.
Dolina Bystrej je dlhá a zaberá plochu okolo . Vytvárajú ju sedimenty a kryštalické horniny. Modelovali ju na mnohých miestach ľadovce a krasové procesy. Zostali po nich početné jaskyne a skalné dutiny. Najznámejšia z nich je: Jaskinia Magurska, Jaskinia Bystrej a Jaskinia Kasprowa Niżnia. V dôsledku pórovitosti vápencového podložia je veľká časť údolia suchá, pretože voda prúdi pod zemou najmä v dolných častiach doliny. Na mnohých miestach vyviera na povrch doliny. Najväčšie pramene sú: Wywierzysko Bystrej, Goryczkowe Wywierzysko, Kasprowe Wywierzysko. Dolinou preteká potok Bystra.
Dolina Bystrej je známa silne vejúcimi vetrami. Na osi Tichá dolina – Dolina Bystrej sa vytvára silný aerodynamický prúd vzduchu a veterné víry. Dolinu v minulosti devastovalo pasenie dobytka, banícka a hutnícka činnosť. Ich vplyvom boli vyťažené lesy, na svahoch kosodrevina, čo spôsobilo obnaženie horných častí doliny a eróziu jej úbočí. Po ukončení tejto činnosti sa príroda pomaly zregenerovala. Aj napriek tomu po obnažených úbočiach do doliny padajú lavíny.
História.
Začiatok doliny bol v dávnej minulosti hospodársky využívaný. Stáli tu kováčske dielne, huty a detské sanatórium. V súčasnosti tu sú: dolná stanica lanovky na Kasprov vrch, informačná kancelária TOPR, obytné budovy, hotel Jaworzynka, obchody, kláštor Albertynów, kláštor Albertynek na Kalatówkach, Horský hotel PTTK Kalatówki. Do Kuźnic smerujú cesty privádzajúce do ústia doliny autá, autobusy a sú výpadovkou do mnohých tatranských dolín.
Keďže dolina je v tesnej blízkosti Zakopaného bola v dávnej minulosti intenzívne hospodársky využívaná. Dôkazom toho sú vyťažené lesy na ktorých vznikli poľany (haly): Hala Jaworzynka, Hala Kasprowa, Hala Goryczkowa, Hala Kondratowa a Hala Kalatówki. Pasenie dobytka a oviec, ale aj bylinkári a turisti, ktorí dolinu vo veľkej miere navštevovali, spôsobili nemalé a niekedy aj nezvratné škody na rastlinstve. V zime dolinu často navštevujú lyžiari, ktorí najradšej chodia do Doliny Goryczkowej, kde sú lyžiarske vleky. Dolina je súčasťou Tatrzańskiego Parku Narodowego. Doliny – Kondratowa, Goryczkowa, Kasprowa a Mała Jaworzynka sú prísne chránené prírodné rezervácie.
Dolina Suchej Wody Gąsienicowej

Dolina Suchej Wody Gąsienicowej aj Dolina Suchej Wody (, , ) je dolina v poľských Vysokých Tatrách. Vedie ňou hranica medzi Vysokými a Západnými Tatrami (od Ľaliového sedla korytom potoka Sucha Woda). Názov doliny je od potoka Sucha Woda, ktorého koryto býva na dlhých úsekoch suché a voda tečie pod zemou. 
Poloha.
Dolina má rozlohu približne , a je dlhá okolo . Hornú a prostrednú časť doliny ohraničuje:
Ťažšie je ohraničiť dolinu na jej najnižšej časti. Hranicu tvoria nízke chrbty a morénové valy. Najďalej na severe ju ohraničuje Kotlinowy Wierch a Kobyła. Na východe u Niżniego Toporowego Stawu potok Sucha Woda, ktorý sa stáča od severu na severovýchod a tečie trochu na juh od cesty Droga Oswalda Balzera a vytvára prírodnú hranicu medzi Tatrami a Podtatranskou brázdou.
Vo výške (na mieste sútoku Suchej Wody s Pańszczyckim Potokiem) sa dolina delí na: Dolinu Gąsienicowu a Dolinu Pańszczyca.
Dolinu Suchej Wody formoval ľadovec. Prevládajú v nej granitické horniny a (v Západných Tatrách) sedimentárne horniny v typickom trojpodlažnom usporiadaní. Na vyšších poschodiach doliny sú morény a ľadovcové kotle. Dolina je porastená kosodrevinou a smrekovým porastom.
Nachádza sa tu veľa krasových útvarov. Voda preteká mnohými podzemnými kavernami, stráca sa nielen v koryte Suchej Wody, ale aj v jeho v jeho prítokoch v Czarnym Potoku a Pańszczyckom Potoku. Pramene sa objavujú na mnohých vzdialených miestach. Časť podzemných vôd vyviera v iných dolinách, napríklad prameň Goryczkowe Wywierzysko, prameň v Jaskyni Kasprowej Niżnej a prameň Wywierzysko Olczyskie. V doline medzi kosodrevinou sú veľké rašeliniská.
V dolnej časti doliny sú dve neveľké morénové plieska Toporowy Staw Wyżni a Toporowy Staw Niżni.
Turistika.
Na Hali Gąsienicowej v rokoch 19211925 bola postavená Chata PTTK Murowaniec. Stojí tu budova Horolezeckej školy, horáreň poľského TANAPu, meteorologická stanica, a niekoľko salašov. Dolinou a jej oddeleniami vedie niekoľko turistických chodníkov.
Dolnou časťou vedú dva:
Hardangerbrua

Hardangerbrua je visutý cestný most premosťujúci fjord Hardangerfjorden medzi obcami Ullensvang a Ulvik v nórskom kraji Hordaland.
Pôvodnou dopravnou spojnicou oboch brehov fjordu bol trajekt medzi dedinami Bruravik a Brimnes spravovaný spoločnosťou Fjord1 Nordvestlandske. Ten sa však preukázal ako nevyhovujúci a preto pristúpila nórska vláda v roku 2006 k stavbe mostu. Jeho výstavba sa začala o tri roky neskôr 26. február 2009 a ukončená bola v auguste 2013. Most bol otvorený 17. augusta 2013. Finančné náklady na výstavbu mosta činili 1,8 mld. NOK.
S celkovou dĺžkou je most najdlhším visutým mostom v krajine a hlavné pole s dĺžkou rozpätia je najdlhším v krajine a tretím najdlhším v Európe (po mostoch Storebæltsbroen a Humber Bridge). Je taktiež najdlhším mostom na svete, ktorý vchádza z oboch strán do tunelov – zo severnej strany vchádza do dlhého tunela Vallaviktunnelen a na južnej prechádza do dlhého Butunnelen. Pylóny s výškou sú najvyššími v krajine. Výškový rozdiel medzi hladinou fjordu a najvyšším bodom mostovky je . Šírka mostovky je , vozovka je dvojprúdová a po jej stranách sú samostatné pruhy pre cyklistov a peších.
Střezovská rokle

Střezovská rokle je prírodná pamiatka ev. č. 420 východne od obce Březno v okrese Chomutov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je roklina, vytvorená silou erozívnej činnosti vody v pieskoch, íloch a tufoch.
Čierny Dunajec (rieka)

Čierny Dunajec ("") je rieka v Poľsku, hlavná zdrojnica Dunajca.
Tok rieky.
Vzniká sútokom riek Siwa woda a Kirowa woda, pod severnými svahmi Vysokých Tatier neďaleko osady Roztoki pri obci Witów. Horská bystrina tečie dolinou Čierneho Dunajca severným smerom a postupne sa oblúkom stáča na východ. Na dolnom toku priberá ľavostrannú Lepietnicu a pravostranný Wielki Rogoźnik, preteká mestom Nowy Targ a na východnom okraji vytvára po sútoku s Bielym Dunajcom rieku Dunajec.
Mestá a obce pri Čiernom Dunajci.
Čierny Dunajec preteká cez nasledujúce mestá a dediny:
Biely Dunajec (rieka)

Biely Dunajec () je rieka v Poľsku, sekundárna zdrojnica Dunajca.
Tok rieky.
Vzniká sútokom riek Zakopianka a Poronin v obci Poronin, pod severnými svahmi Vysokých Tatier. Horská bystrina tečie severným smerom, priberá len menšie toky a na dolnom toku je regulovaná. Preteká východným okrajom mesta Nowy Targ a po sútoku s Čiernym Dunajcom vytvára rieku Dunajec.
Mestá a obce pri Bielom Dunajci.
Biely Dunajec preteká cez nasledujúce mestá a dediny: